ddrg/super_eurlex huggingface dataset:
NÕUKOGU OTSUS (EL) 2020/1026,

24. aprill 2020,

Euroopa Liidu ja Jaapani vahelise tsiviillennundusohutust käsitleva lepingu Euroopa Liidu nimel allkirjastamise ja ajutise kohaldamise kohta

EUROOPA LIIDU NÕUKOGU,

võttes arvesse Euroopa Liidu toimimise lepingut, eriti selle artikli 100 lõiget 2 koostoimes artikli 218 lõigetega 5 ja 7,

võttes arvesse Euroopa Komisjoni ettepanekut

ning arvestades järgmist:

ON VASTU VÕTNUD KÄESOLEVA OTSUSE:

Nõukogu eesistujal on õigus määrata isik(ud), kes on volitatud lepingule liidu nimel alla kirjutama.

Artikkel 5

Komisjonil on õigus kiita liidu nimel heaks ühiskomitee poolt vastavalt lepingu artikli 11 lõike 2 punktile c vastu võetud lepingu lisade muudatused, kui sellised muudatused on kooskõlas asjakohaste liidu õigusaktidega ega too kaasa nende muutmise vajadust, kui on täidetud järgmised tingimused:

a) komisjon tagab, et liidu nimel heakskiitmine — on liidu huvides; — täidab liidu lennundusohutus- ja kaubanduspoliitika raames seatud eesmärke; — võtab arvesse liidu tootjate, kauplejate ja tarbijate huve; — ei ole vastuolus liidu ega rahvusvahelise õigusega; — toetab asjakohasel juhul tsiviillennundustoodete kvaliteedi parandamist, parandades pettuste ja eksitavate tavade tuvastamist; — püüab asjakohasel juhul saavutada tsiviillennundustoodetega seotud standardite ühtlustamist; — hoiab asjakohasel juhul ära innovatsiooni takistamise ning — hõlbustab asjakohasel juhul tsiviillennundustoodetega kauplemist, ning

b) komisjon esitab kavandatud muudatused nõukogule piisavalt varakult enne nende heakskiitmist.

Kavandatud muudatuste vastavust esimese lõigu punktis a esitatud tingimustele hindab liikmesriikide valitsuste alaliste esindajate komitee.

Komisjon kiidab kavandatud muudatused liidu nimel heaks, välja arvatud juhul, kui Euroopa Liidu lepingu artikli 16 lõike 4 kohasele nõukogu blokeerivale vähemusele vastav arv liikmesriike väljendab neile vastuseisu. Sellise blokeeriva vähemuse olemasolu korral lükkab komisjon kavandatud muudatused liidu nimel tagasi.
(5)

Komisjoni esitatud esialgsed andmed sisaldasid nii sõiduautode puhul komisjoni rakendusmääruse (EL) 2017/1153 (4) artikli 7 lõike 2 kohaselt arvutatud parandustegureid kui ka väikeste tarbesõidukite puhul komisjoni rakendusmääruse (EL) 2017/1152 (5) artikli 6 lõike 2 kohaselt arvutatud parandustegureid. Parandustegurite kindlaksmääramine on osa vastavusmenetlustest, mis kehtestati selleks, et kajastada CO2 eriheite mõõtmiseks kasutatava regulatiivse katsemeetodi muudatusi. Parandustegurite eesmärk on tagada, et menetluste puhul lubatud kõrvalekaldeid, mis on vajalikud CO2 heite väärtuste vastavusse seadmiseks, kasutatakse kavandatud viisil, mitte selleks, et kõnealuseid väärtusi kunstlikult vähendada.
(33)

Otsese konkurentsile avatuse analüüsimisel on oluline võtta arvesse turuosa. Sellest, et 12 aastat pärast turu liberaliseerimist oli taotluse esitaja turuosa 2018. aastal endiselt 85,21 % ning et alates 2014. aastast on tema turuosa vähenenud ainult aeglaselt, saab järeldada, et taotluse esitaja seisund turul on äärmiselt tugev. Sloveenia konkurentsiameti seisukohas avaldatud arvamuse kohaselt on tõenäoline, et taotluse esitaja turuosa väheneb ka edaspidi, kuna kliendid kipuvad valima ettevõtjaid, kes tegutsevad mitmes riigis.
Artikkel 5

Järelevalveülesannete EKP-le üleandmise üksikasjad

4. Kui EKP on teatanud, et ta on BNB-le adresseerinud juhised Bulgaaria Vabariigis asutatud järelevalve alla kuuluvate oluliste üksuste tuvastamiseks määruse (EL) nr 468/2014 (EKP/2014/17) artikli 110 alusel, nimetab BNB määruse (EL) nr 468/2014 (EKP/2014/17) artikli 115 lõike 3 alusel ametisse asjaomaste ühiste järelevalverühmade allkoordinaatorid ja teatab sellest EKP-le ebakohase viivituseta.

5. Kui EKP on teatanud, et ta on BNB-le adresseerinud juhised Bulgaaria Vabariigis asutatud järelevalve alla kuuluvate oluliste üksuste tuvastamiseks määruse (EL) nr 468/2014 (EKP/2014/17) artikli 110 alusel, käsitleb BNB kõiki menetlusi, mis on ametlikult alustatud ja otsuse ootel, kuid mida ei saa lõpetada enne 1. oktoobrit 2020, käimasolevate menetlustena määruse (EL) nr 468/2014 (EKP/2014/17) artikli 48 alusel. Käimasolevate menetlustena käsitletakse menetlusi, mis on seotud ülesannetega määruse (EL) nr 1024/2013 artikli 4 lõike 1 punktides a ja c osutatud valdkondades.
Artikkel 5

Järelevalveülesannete EKP-le üleandmise üksikasjad

4. Kui EKP on teatanud, et ta on HNB-le adresseerinud juhised Horvaatia Vabariigis asutatud järelevalve alla kuuluvate oluliste üksuste tuvastamiseks määruse (EL) nr 468/2014 (EKP/2014/17) artikli 110 alusel, nimetab HNB määruse (EL) nr 468/2014 (EKP/2014/17) artikli 115 lõike 3 alusel ametisse asjaomaste ühiste järelevalverühmade allkoordinaatorid ja teatab sellest EKP-le ebakohase viivituseta.

5. Kui EKP on teatanud, et ta on HNB-le adresseerinud juhised Horvaatia Vabariigis asutatud järelevalve alla kuuluvate oluliste üksuste tuvastamiseks määruse (EL) nr 468/2014 (EKP/2014/17) artikli 110 alusel, käsitleb HNB kõiki menetlusi, mis on ametlikult alustatud ja otsuse ootel, kuid mida ei saa lõpetada enne 1. oktoobrit 2020, käimasolevate menetlustena määruse (EL) nr 468/2014 (EKP/2014/17) artikli 48 alusel. Käimasolevate menetlustena käsitletakse menetlusi, mis on seotud ülesannetega määruse (EL) nr 1024/2013 artikli 4 lõike 1 punktides a ja c osutatud valdkondades.
(138)

Lisaks ei esitanud Rumeenia tõendeid uue kaevanduse kasumlikkuse kohta, mida menetluse algatamise otsuses sõnaselgelt nõuti. Rumeenia konsultatsioonifirmalt (Cepromin Deva) tellitud teostatavusuuring peaks valmima 2019. aasta novembris. Seepärast märgib komisjon, et 2011. aasta uraanikaevanduse uuring (vt põhjendus (72)), mida Rumeenia ei suutnud kahjuks esitada isegi kujul, millest on võimalikud riigi julgeolekut puudutavad osad välja jäetud, on igal juhul aegunud ja ebapiisav selleks, et teha kindlaks uue kaevanduse kasumlikkus. Eelkõige ei lükanud Rumeenia ümber komisjoni menetluse algatamise otsuses tehtud märkust, et kaevanduse kavandatav tootmiskulu on U3O8 rahvusvahelisest turuhinnast palju suurem (vt põhjendus (39)). Sama erialase allika põhjal nendib komisjon, et uraani hinnad jäävad madalaks (umbes 25 USA dollarit (22,6 eurot) U3O8 naela kohta), (39) mis on palju madalam kui tootmiskulu, mille Rumeenia esialgses ümberkorralduskavas ette nägi […] USA dollarit ([…] eurot) U3O8 naela kohta. Rumeenia selgitas, et tema uue kaevanduse tootmiskulud võivad olla väiksemad kui esialgu 2011. aasta plaanis kavandatud, sest esimeses etapis hakatakse kaevandama vaid maapealseid reserve, aga ei suutnud selgitada, kuidas need suhestuvad kehtivate ja prognoositavate turuhindadega. Pealegi kolmandas ümberkorralduskavas Crucea-Botușana kaevanduse sulgemise kulude katmiseks ette nähtud uus toetus (vt põhjendus (57)) näitab, et CNU ei ole kogunud reserve selle kaevanduse keskkonna taastamiseks. Uue kaevanduse uuringu puudumisel ei ole võimalik kontrollida, kas need kulud on uue kaevanduse puhul õigesti arvesse võetud. Sama kehtib uue kaevanduse kasutamise kõigi teiste tulevaste kulude kohta. Seepärast leiab komisjon, et menetluse algatamise otsuses tõstatatud uut kaevandust puudutavad kahtlused ei ole kõrvaldatud.
(1)

Nõukogu sõlmis 17. märtsil 2008. aastal vastu võetud määrusega (EÜ) nr 241/2008 (2) Euroopa Ühenduse ja Guinea-Bissau Vabariigi vahelise kalandusalase partnerluslepingu (3) („leping“). Leping jõustus 15. aprillil 2008, seda on vaikimisi pikendatud ja see on kehtiv.
I LISA

ПРИЛОЖЕНИЕ I - ANEXO I - PŘÍLOHA I - BILAG I - ANHANG I - I LISA - ΠΑΡΑΡΤΗΜΑ Ι - ANNEX I - ANNEXE I - PRILOG I - ALLEGATO I - I PIELIKUMS - I PRIEDAS - I. MELLÉKLET - ANNESS I - BIJLAGE I - ZAŁĄCZNIK I - ANEXO I - ANEXA I - PRÍLOHA I - PRILOGA I - LIITE I - BILAGA I

Членове/Miembros/Členové/Medlemmer/Mitglieder/Liikmed/Μέλη/Members/Membres/Članovi/Membri/Locekļi/Nariai/Tagok/Membri/Leden/Członkowie/Membros/Membri/Členovia/Člani/Jäsenet/Ledamöter

БЪЛГАРИЯ

Mr Ivan ALEKSIEV

Member of a Local Executive holding an electoral mandate: Pomorie Municipality

Mr Nedzhmi ALI

Member of a Local Executive holding an electoral mandate: Dzhebel Municipality

Ms Malina EDREVA AUDOIN

Member of a Local Assembly holding an electoral mandate: Sofia Municipal Council

Mr Emil IVANOV

Member of a Local Executive holding an electoral mandate: Svoge Municipality

Mr Pavel GUDZHEROV

Member of a Local Executive holding an electoral mandate: Rakovski Municipality

Mr Rumen GUNINSKI

Member of a Local Executive holding an electoral mandate: Pravets Municipality

Mr Vladimir MOSKOV

Member of a Local Executive holding an electoral mandate: Gotse Delchev Municipality

Mr Stefan RADEV

Member of a Local Executive holding an electoral mandate: Sliven Municipality

Mr Radoslav REVANSKI

Member of a Local Executive holding an electoral mandate: Belitsa Municipality

Mr Zhivko TODOROV

Member of a Local Executive holding an electoral mandate: Stara Zagora Municipality

Mr Zlatko ZHIVKOV

Member of a Local Executive holding an electoral mandate: Montana Municipality

DEUTSCHLAND

Mr Malte KRÜCKELS

Representative of a regional body with political accountability to an elected Assembly: Landtag Thüringen

Mr Thomas Gottfried SCHMIDT

Member of a Regional Assembly: Landtag Sachsen

Mr Jobst-Hinrich UBBELOHDE

Representative of a regional body with political accountability to an elected Assembly: Landtag Brandenburg
(4)

26. veebruaril 2020 avaldas komisjon Kreeka 2020. aasta riigiaruande (4). Komisjon järeldas, et Kreekas esineb ülemäärane makromajanduslik tasakaalustamatus (5). Kuigi mitmes valdkonnas on näha edusamme, püsib endiselt märkimisväärne haavatavus ja järelmõju, mis on seotud valitsemissektori suure võla, viivislaenude kõrge tasemega pankade bilansis ja välissektoriga, võttes arvesse endiselt madalat kasvupotentsiaali ja kõrget töötuse määra. Kreeka valitsemissektori võlg moodustas 2019. aasta lõpus 176,6 % SKPst, mis on liidu kõrgeim tase. Rahvusvaheline netoinvesteerimispositsioon, mis oli 2019. aastal -150,6 % SKPst, on endiselt sügavalt negatiivne, kuigi hõlmab valitsemissektori suurt, aga väga soodsate tingimustega välisvõlga. Hoolimata sellest, et jooksevkonto puudujääk on viimastel aastatel märkimisväärselt vähenenud, ei ole see endiselt piisav, et toetada suure negatiivse rahvusvahelise netoinvesteerimispositsiooni vähenemist rahuldava kiirusega ja viia see mõistlikuks peetavale tasemele. Töötus on 2013. aasta tipptasemega (27,8 %) võrreldes küll pidevalt vähenenud, kuid 2020. aasta veebruaris oli see siiski 16,1 %. Jätkuvalt on väga suured pikaajaline töötus (2019. aasta neljandas kvartalis 11,9 %) ja noorte töötus (2020. aasta veebruaris 35,6 %), kuigi ka need on võrreldes kriisiaegsete tipptasemetega (2014. aasta teises kvartalis oli pikaajaline töötus 19,9 % ja 2013. aasta veebruaris oli noorte töötus 60,2 %) tunduvalt vähenenud.
e)

tagada Kosovos läbiviidava liidu tegevuse järjepidevus ja ühtsus, sealhulgas juhtides kohapeal EULEX KOSOVO üleviimist, et lõpuks anda tegevus üle ELi eriesindajale või ELi büroole Kosovos ja/või kohalikele ametiasutustele, nii nagu see on asjakohane ja kui kohalikud olud seda lubavad;
(3)

DNV GL AS on uus klassifikatsiooniühing, mis loodi pärast kahe klassifikatsiooniühingu Det Norske Veritas AS ja Germanischer Lloyd SE ühinemist 2013. aastal.
(12)

Nõukogu hindas kandidaatide teeneid, võttes arvesse valikukomisjoni esitatud põhjendatud arvamusi. Mis puudutab Malta esitatud kandidaatide kohta käivat põhjendatud arvamust, siis valikukomisjoni põhjendustest tuleb piisavalt esile, et asjaomase liikmesriigi erandlikku olukorda arvesse võttes on kõnealusel liikmesriigil objektiivselt võimatu leida veel nõuetele vastavaid kandidaate mõistliku aja jooksul, hoolimata sellest, et see liikmesriik on teinud selleks kõik vajalikud jõupingutused. Sellest tulenevalt on täidetud valikukomisjoni tööeeskirjade reegli VII punkti 2 kolmanda lõigu tingimused. Eespool nimetatud erandlikku olukorda arvesse võttes leidis nõukogu, et Malta esitatud kandidaatide kohta käiva põhjendatud arvamuse alusel on võimalik valida piisava hulga sobivate kandidaatide seast ja kuna iga järgneva viivitusega Euroopa prokuröride ametisse nimetamisel kaasneksid tõsised negatiivsed tagajärjed Euroopa Liidu õiguse tõhususele, otsustas sellest lähtuvalt edasi tegutseda.
(5)

Majanduspartnerluslepingud on osa üldistest suhetest ühelt poolt liidu ja selle liikmesriikide ning teiselt poolt AKV riikide vahel, nagu on sätestatud koostöölepingus ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa Ühenduse ja selle liikmesriikide vahel (3) selle viimati muudetud kujul (edaspidi „Cotonou koostööleping)“ ja selle jätkulepingus, kui see on kohaldatav. Cotonou koostöölepingu artikli 34 lõike 1 kohaselt püütakse lepinguosaliste vahelise majandus- ja kaubanduskoostööga soodustada AKV riikide tõrgeteta ja järkjärgulist integreerumist maailmamajandusse, võttes asjakohaselt arvesse nende poliitilisi valikuid ja arengu prioriteete, seega kaasa aidates nende püsivale arengule ja vaesuse väljajuurimisele AKV riikidest. Selles kontekstis võib majanduspartnerluslepinguid pidada Cotonou koostöölepingu artikli 36 lõikes 2 osutatud arengut toetavateks vahenditeks. Seetõttu võetakse lepingus arvesse lepinguosaliste erinevat arengutaset, samuti Ghana konkreetseid majanduslikke ja sotsiaalseid piiranguid ning Ghana suutlikkust oma majandust liberaliseerimisprotsessiga kohandada. Lisaks põhines otsus (EL) 2016/1850 lepingu allkirjastamise ja ajutise kohaldamise kohta nii kaubanduse kui ka arengukoostöö õiguslikul alusel, kuna tegemist on segalepinguga, mis sisaldab arengupartnerlust käsitlevat jaotist. See peaks kajastuma ka käesolevas otsuses,
(6)

Kuna lepinguosaliseks on liit ja selle liikmesriigid koos, on oluline nende tihe koostöö. Kõnealuse tiheda koostöö ja välisesindatuse ühtsuse tagamiseks ühiskomitees, ilma et see piiraks aluslepingute, eelkõige Euroopa Liidu lepingu artikli 16 lõike 1 ja Euroopa Liidu toimimise lepingu artikli 218 lõike 9 kohaldamist, tuleks ühiskomitees liidu ja liikmesriikide nimel võetavaid seisukohti küsimustes, mis kuuluvad nii liidu kui ka liikmesriikide pädevusse, kooskõlastada enne iga ühiskomitee koosolekut, kus sellist küsimust käsitletakse.
(7)

Lisaks ilmneb pädeva asutuse sõnul esialgsetest alternatiivide uuringutest, et Aasia vapsiku pesade töötlemisel Ficam D-ga on kui alternatiivide kasutamisega võrreldes eeliseid. Ficam D puhul ei ole vaja korduvat kasutamist, seega hoiab see ära uute pesade rajamiseks sobivate vapsikuemade vabanemise; see ei ärrita vapsikuid, mis on oluline eriti siis, kui töötlemine toimub asustatud piirkondades, ning selle kasutamisel ei ole vaja pesi märjaks teha, nagu tehakse vedelikupõhiste toodete puhul, mille tõttu pesad lagunevad ja on väga raske või võimatu teha olulisi laboratoorseid analüüse, nagu geneetiline analüüs kolooniate suguluse kindlakstegemiseks.
(3)

Komisjoni rakendusotsuse 2012/340/EL (5) alusel hiljuti korraldatud ajutise katsega tõendati, et ka eliitseemne ja eliitseemnele eelnevate põlvkondade aretusseemne puhul on seemneettevõtete litsentsitud ja koolitatud inspektorite ametliku järelevalve all tehtav põldtunnustamine ametliku põldtunnustamise parem alternatiiv. Seemnekultuuride ametlik kontrollimine kindlaksmääratud 5 % ulatuses oli piisav näitamaks, et ametliku järelevalve all tehtava põldtunnustamise tase võib olla asjakohane ka eliitseemne ja eliitseemnele eelnevate põlvkondade aretusseemne puhul. Seemnetarnijate tegevust arvesse võttes võib siiski olla võimalik teha täiendavaid parandusi.
(2)

Otsuse (ÜVJP) 2020/472 artikli 8 lõikes 3 nähakse ette, et olenemata sellest ajavahemikust uuendatakse operatsiooni volitusi iga nelja kuu tagant ning et poliitika- ja julgeolekukomitee pikendab operatsiooni, välja arvatud juhul, kui operatsiooniplaanis esitatud kriteeriumite kohaselt kogutud põhjendatud tõendid näitavad, et operatsiooni merevarustuse kasutamine mõjub rändele tõmbeefektina.
(6)

Ühendkuningriik teavitas 3. aprillil 2020 komisjoni oma kavatsusest väljendada oma nõusolekut siduda end enda nimel viie rahvusvahelise lepinguga, millega on moodustatud viis piirkondlikku kalavarude majandamise organisatsiooni ja mida kavandatakse kohaldada üleminekuperioodil liidu ainuvälispädevusse kuuluvas kalandusvaldkonnas. Need lepingud on Kirde-Atlandi tulevase mitmepoolse kalanduskoostöö konventsioon, (3) millega on moodustatud Kirde-Atlandi Kalanduskomisjon (NEAFC); Loode-Atlandi tulevase mitmepoolse kalanduskoostöö konventsioon, (4) millega on moodustatud Loode-Atlandi Kalandusorganisatsioon (NAFO); Atlandi tuunikala kaitse konventsioon, (5) millega on moodustatud Rahvusvaheline Atlandi Tuunikala Kaitse Komisjon (ICCAT); India Ookeani Tuunikomisjoni moodustamise leping (6) (IOTC) ja Põhja-Atlandi lõhekaitsekonventsioon, (7) millega on moodustatud Põhja-Atlandi lõhe kaitseorganisatsioon (NASCO).
(15)

Märkimisväärne osa läbivaadatavatest sadama turvalisuse hindamistest ja sadamarajatise turvalisuse hindamistest on seotud Prantsusmaa ülemeredepartemangudega, kus COVID-19 pandeemia oli ja on jätkuvalt eriti äge. Lisaks sellele, et töötajad on olnud hõivatud Prantsusmaa mandriosa haiguspuhanguga, on haiglate piiratud vastuvõtuvõime ja COVID-19 suur levik nõudnud rangeid reisipiiranguid, sealhulgas karantiinimeetmeid. See on otseselt mõjutanud sadamate turvalisusega seotud tööd, raskendades eelkõige volitatud turvaorganisatsioonide töötajate reisimist Prantsusmaa mandriosast väljapoole.
—

selleks et teha 2020. aastal erakorralise toetuse rahastamisvahendi raames kiiresti kättesaadavaks piisavad maksete assigneeringud, et katta kõik komisjoni poolt koos vaktsiinitootjatega lühiajaliselt liikmesriikide nimel võetavad asjakohased kohustused ning muud erakorralise toetuse rahastamisvahendi raames käimasolevad meetmed, ning suuta tagada vahendid eeldatavate maksetaotluste alusel koroonaviirusele reageerimise investeerimisalgatuse+ (CRII+) raames 2020. aastal tehtavatele väljamaksetele, peab nõukogu viivitamata vastu võtma oma seisukoha 2020. aasta üldeelarve paranduseelarve projekti nr 8 kohta. Sellest tulenevalt on nõukogu kodukorra artikli 3 lõike 3 kohaselt protokolli nr 1 artiklis 4 liikmesriikide parlamentide teavitamiseks ette nähtud kaheksanädalase tähtaja lühendamine põhjendatud,
(12)

Taotluses esitatud teabe kohaselt ei ole balloonilämmastiku kasutamine kultuuriasutuste jaoks sobiv alternatiiv, kuna sellel on praktilisi puudusi. Balloonides sisalduva aine kogus on piiratud, mistõttu on vajalik sage transport ja eraldi ladu. Mõne ajaloolise muuseumihoone põrandatele võib tekkida ülekoormus, mida põhjustab vajaliku arvu balloonide kaal. Lisaks ei võimalda balloonides oleva lämmastiku kasutamine kontrollida töödeldaval alal suhtelist niiskust, mis on mõne materjali töötlemise puhul vajalik.
(5)

Eriolukorra ajal peatati Bulgaarias ajutiselt juhilubade uuendamine. Nüüd on seda uuesti tegema hakatud, kuid dokumentide arv, mida ametiasutused on võimelised mis tahes aja jooksul töötlema, on tavapärasest väiksem, kuna epidemioloogilise olukorra, eelkõige suhtlemisdistantsi hoidmise reeglite tõttu on vaja rakendada ettevaatusabinõusid.
(12)

Riikliku lube väljaandva asutuse esitatud andmete põhjal arvab taristu- ja veemajandusministeerium, (6) et 1. detsembri 2020. aasta seisuga on tegemata ligikaudu 20 000 arstlikku läbivaatust. Eeldades, et meditsiiniline suutlikkus on 2021. aasta esimeseks kvartaliks jõudnud taas normaalsele tasemele, on tõenäoline, et selline mahajäämus mõjutab jätkuvalt sõidukijuhte, kelle juhiluba kaotab kehtivuse 1. detsembril 2020. Siiski eeldatakse, et tähtaegade pikendamisest, mida taotletakse nii 1. veebruarist 2020 kuni 31. augustini 2020 kestva ajavahemiku kui ka selliste perioodide puhul, mille jooksul juhiload kaotaksid või oleksid kaotanud muidu kehtivuse peaks piisama selle tagamiseks, et kõik huvitatud isikud suudaksid kohaldatavaid nõudeid täita.
(9)

Ühendkuningriigi esitatud teabe kohaselt jätkab DVLA lisameetmete rakendamist, et leevendada töötajate suurest nappusest tingitud mõju. Need meetmed ei ole siiski piisavad, et DVLA saaks iga kuu menetleda 200 000 paberkandjal uuendamistaotlust, nagu varem. Nii on see hoolimata asjaolust, et võetud ulatuslikud meetmed hõlmavad vahetustega töö kehtestamist, et menetleda taotlusi väljaspool tavapärast tööaega, töötajate arvu suurendamist ja neile majutuse võimaldamist ning täiendava kontoripinna rentimist, mis võimaldab teha suuremal hulgal juhilubade väljaandmisega seotud toiminguid viisil, mis on kooskõlas COVID-19 pandeemia mõju leevendamiseks kehtestatud suhtlemisdistantsi hoidmist käsitlevate õigusaktidega. Kuigi nende meetmete võtmisega saab taastada normaalse menetlusmahu 2021. aastaks, ei piisa neist selleks, et DVLA jõuaks 2020. aasta septembrist detsembrini uuendada iga kuu 200 000 paberjuhiluba, nagu varem.
(7)

Samuti viibis töötajate nappuse tõttu sõidumeerikukaartide tootmiseks vajaliku tehnilise abi lepingu sõlmimine. Taristu- ja transpordiministeeriumi pädev asutus kuulutas välja avatud hankemenetluse kaheaastase lepingu sõlmimiseks nutisõidumeerikukaartide väljaandmiseks. Leping sõlmiti lõpuks 30. juunil 2020, kuid töövõtjal on enne kaartide väljaandmist vaja minimaalset täitmisaega. Kuni selle ajani on ainus võimalus kasutada nutisõidumeerikukaartide väljaandmiseks kaarte väljaandva Poola asutuse (Polish CIA) pakutavat vastastikust abi, kuid see piirdub maksimaalselt 6 000 kaardiga.
(14)

Väljapakutud kütuse erikulu tegurite ja kütusekulu teisendustegurite puhul on asjakohane lisada need katsemetoodikasse, võttes arvesse, et need on võetud tehnilistest suunistest. Väljapakutud lisamassi tegurite puhul ei esitatud selget põhjendust väljapakutud väärtuste kasutamiseks ja selliste põhjenduste puudumisel on asjakohane teha lisamassi tegurid kindlaks tehnilistes suunistes juba sisalduvate võrdlusväärtuste abil.
(5)

Kavandatava algatuse kahe viimase eesmärgi suhtes on komisjonil aluslepingu artikli 168 lõike 5 alusel õigus teha ettepanek liidu õigusakti kohta, mille eesmärk on aluslepinguid rakendada ja mis on ette nähtud selleks, et kaitsta ja parandada rahvatervist, ning aluslepingu artikli 182 alusel koostoimes aluslepingu artikliga 183 on tal õigus teha liidu mitmeaastase raamprogrammi kontekstis ettepanekuid teadustegevuse kohta.
(5)

Eelkõige peatas Itaalia ajavahemikul 9. märtsist kuni 28. maini 2020 kõik koolituskursused, sealhulgas direktiivis 2003/59/EÜ juhtide jätkuõppega seoses sätestatud kursused. Need koolituskursused algasid uuesti alles 2020. aasta juuni esimesel nädalal. Lisaks saab koolitusel ühel ja samal ajal osaleda üksnes väike arv kandidaate, et järgida suhtlemisdistantsi hoidmise reegleid, mis on kehtestatud viiruse leviku vältimiseks. Seetõttu on ülemäära palju juhte, kes peavad läbima koolituskursused.
(7)

Uurimise käigus ei ilmnenud ühtegi asjaolu, mis oleks andnud tunnistust sellest, et menetluse jätkamine on liidu huvides. Komisjon võttis ka teadmiseks Ameerika Ühendriikide kaubandusministeeriumi 26. mai 2020. aasta otsuse lõpetada dumpingu- ja subsiidiumivastane uurimine teatavate Hiina Rahvavabariigist pärit terasest klambrilööjaklambrite (mis on vaatlusaluse toote liik) impordi suhtes. Kuid võttes arvesse, et kaubandushäirete tekkimise oht ei ole kadunud, kavatseb komisjon 24 kuu jooksul pärast käesoleva otsuse avaldamist jälgida vaatlusaluse toote impordi statistilisi suundumusi. See võimaldab komisjonil analüüsida, kas tuleks algatada uus alusmääruse nõuete kohane uurimine.
(8)

Olles teatavaks võtnud kõigi selliste liikmesriikide nõusoleku, kelle suhtes otsus 2008/615/JSK on siduv, otsustas nõukogu 2. detsembril 2019, et Ühendkuningriik on täielikult rakendanud otsuse 2008/615/JSK 6. peatükis esitatud andmekaitse üldsätted. Lisaks taotles nõukogu, et Ühendkuningriik vaataks 15. juuniks 2020 läbi oma poliitika arvata kahtlustatavate profiilid sõrmejälgede andmeid käsitlevast automatiseeritud andmevahetusest välja, võttes arvesse sõrmejälgede andmeid käsitleva andmevahetusega seotud praktilisi kogemusi ja mutatis mutandis DNA-andmete vahetamist käsitleva hindamiskülastuse aruandes esitatud selgitusi.